ddrg/super_eurlex huggingface dataset:
(5)

Is gá a áirithiú go leanfaidh póraitheoirí i dTuaisceart Éireann de rochtain a bheith acu ar na hacmhainní géiniteacha den chineál caorach agus den chineál gabhair atá ar fáil sa Bhreatain Mhór, go dtí gur féidir leis na gabháltais sa Bhreatain Mhór na ceanglais a chomhlíonadh maidir le hainmhithe den chineál caorach agus den chineál gabhair le haghaidh pórúcháin a onnmhairiú chuig an Aontas. Dá bhrí sin, ba cheart Iarscríbhinn IX, Caibidil E, a ghabhann le Rialachán (CE) Uimh. 999/2001 a leasú chun go bhféadfar ainmhithe den chineál caorach agus den chineál gabhair le haghaidh pórúcháin ón mBreatain Mhór go Tuaisceart Éireann a allmhairiú ó ghabháltais nach n-aithnítear mar ghabháltais a bhfuil riosca rialaithe na scráibí clasaicí ag baint leo. Níor cheart an deis sin a chur ar fáil ach do na gabháltais sa Bhreatain Mhór a chuir isteach, roimh an 1 Eanáir 2022, ar an scéim oifigiúil chun aitheantas a thabhairt do ghabháltais a bhfuil riosca rialaithe na scráibí clasaicí ag baint leo i gcomhréir leis na coinníollacha a leagtar síos in Iarscríbhinn VIII, Caibidil A, Roinn A, pointe 1.3, a ghabhann leis an Rialachán sin, agus a chomhlíonann na coinníollacha a leagtar síos i bpointí (a) go (i) de tráth a n-allmhairithe go Tuaisceart Éireann. Ina theannta sin, ba cheart an deis sin a bheith sealadach go fóill agus ba cheart an deis sin dul in éag an 31 Nollaig 2024, rud lena bhféadfar tréimhse leordhóthanach ó dháta theacht i bhfeidhm an Chomhaontaithe um Tharraingt Siar a thabhairt do na gabháltais sin sa Bhreatain Mhór chun an t-aitheantas mar ghabháltais a bhfuil riosca rialaithe na scráibí clasaicí ag baint leo a bhaint amach.
(1)

cuirtear an méid seo a leanas in ionad na hiontrála le haghaidh “L-Meitiolfóláit Chailciam”: (a) i dTábla 1 (Bianna núíosacha údaraithe): Bia núíosach údaraithe Coinníollacha faoina bhféadfar an bia núíosach a úsáid Ceanglais lipéadaithe shonracha bhreise Ceanglais eile “L-Meitiolfóláit Chailciam Catagóir bhia shonraithe Uasleibhéil (arna sloinneadh mar aigéad fólach) Maidir leis an mbia núíosach a ainmniú ar lipéadú na n-earraí bia ina bhfuil sé, is é ‘L-Meitiolfóláit Chailciam’ an t-ainmniú a bheidh air”. Bianna chun críoch speisialta míochaine agus bia ionadach ar an aiste bia iomlán chun meáchan a rialú mar a shainmhínítear i Rialachán (AE) Uimh. 609/2013 I gcomhréir le Rialachán (AE) Uimh. 609/2013 Bainne foirmle do naíonáin agus bainne foirmle leantach mar a shainmhínítear i Rialachán (AE) Uimh. 609/2013 I gcomhréir le Rialachán (AE) Uimh. 609/2013 Bianna gránachbhunaithe próiseáilte agus bianna do naíonáin agus do leanaí óga mar a shainmhínítear i Rialachán (AE) Uimh. 609/2013 I gcomhréir le Rialachán (AE) Uimh. 609/2013 Forbhianna mar a shainmhínítear i dTreoir 2002/46/CE I gcomhréir le Treoir 2002/46/CE Bia treisithe i gcomhréir le Rialachán (CE) Uimh. 1925/2006 I gcomhréir le Rialachán (CE) Uimh. 1925/2006 agus (b) i dTábla 2 (Sonraíochtaí): Bia Núíosach Údaraithe Sonraíochtaí “L-Meitiolfóláit Chailciam Tuairisc: Táirgtear an bia núíosach trí bhíthin sintéis cheimiceach ón aigéad fólach. Is púdar criostalach é a bhfuil dath idir bán agus leathbhuí éadrom air agus atá geall le bheith gan bholadh, é measartha intuaslagtha in uisce agus beagán intuaslagtha nó dothuaslagtha i bhformhór na dtuaslagóirí orgánacha. Sainmhíniú: Foirmle cheimiceach: C20H23CaN7O6 Ainm córasach: N-{4-[[((6S)-2-aimín-1,4,5,6,7,8-heicsihidri-5-meitil-4-ocsa-6-peiridinil)meitil]aimín]beansóil}-aigéad L-glútamach, salann cailciam. Uimhreacha CAS: 129025-21-4 (Salann cailciam le cóimheas neamhshonraithe de L-5-MTHF/Ca2+) agus 151533-22-1 (Salann cailciam le cóimheas sonraithe 1:1 de L-5-MTHF/Ca2+). An meáchan móilíneach: 497,5 daltún Comhchiallaigh: L-meitiolfóláit, cailciam; L-5-meitilteitrihidreafólach, salann cailciam [(L-5-MTHF-Ca)]; Aigéad (6S)-5-meitilteitrihidreafólach, salann cailciam [(6S)-5-MTHF-Ca]; Aigéad (6S)-5-meitil-5,6,7,8-teitrihidreipóitil-L-glútamach, salann cailciam, agus aigéad L-5-meitilteitrihidreafólach (L-5-MTHF) gan an cion sonraithe. An fhoirmle struchtúrach: Saintréithe Íonacht: > 95 % (Bonn tirim) Uisce: ≤ 17,0 % Cailciam (ar bhonn ainhidriúil agus saor ó thuaslagóirí): 7,0 - 8,5 % D-meitiolfoláit chailciam (6R, αS isimer): ≤ 1,0 % Fóláití agus substaintí gaolmhara eile: ≤ 2,5 % Eatánól: ≤ 0,5 % Éilleáin Naíonáin agus leanaí óga An pobal ginearálta, seachas naíonáin agus leanaí óga Luaidhe: ≤ 1 mg/kg Luaidhe: ≤ 1 mg/kg Bórón: ≤ 10 mg/kg Bórón: ≤ 10 mg/kg Caidmiam: ≤ 0,5 mg/kg Caidmiam: ≤ 0,5 mg/kg Mearcair ≤ 1,0 mg/kg Mearcair ≤ 1,5 mg/kg Arsanaic ≤ 1,5 mg/kg Arsanaic ≤ 1,5 mg/kg Platanam ≤ 2 mg/kg Platanam ≤ 10 mg/kg Critéir mhicribhitheolaíochta: Áireamh iomlán aeróbach inmharthana: ≤ 1 000 CFU/g Áireamh iomlán an ghiosta agus an mhúscáin: ≤ 100 CFU/g CFU: Aonaid Déanta Choilíneachta”
(3)

Leis an meastóireacht ar na sonraí a fuarthas maidir leis an gcéad tréimhse tuairiscithe, agus an 30 Meán Fómhair 2020 mar spriocdháta léi, deimhníodh, idir an dá linn, go léiríonn an anailís bunaithe ar an gcéad bhaisc de chomhaid sonraí sum exec a fuarthas faoi Airteagal 1(2), pointe (a), de Rialachán Cur Chun Feidhme (AE) 2019/1859 torthaí cobhsaí. Ar an gcúis sin, ní gá a thuilleadh oibleagáid a chur ar mhonaróirí na sonraí dá dtagraítear in Airteagal 1(2), pointe (b), de Rialachán Cur Chun Feidhme (AE) 2019/1859 a thuairisciú agus ba cheart an pointe sin a scriosadh.
Iris Oifigiúil an Aontais Eorpaigh

Ceartúchán ar Rialachán Cur Chun Feidhme (AE) 2022/1270 ón gComhairle an 21 Iúil 2022 lena gcuirtear chun feidhme Rialachán (AE) Uimh. 269/2014 ón gComhairle a bhaineann le bearta sriantacha i ndáil le gníomhaíochtaí lena mbaintear an bonn d’iomláine chríochach, de cheannasacht agus de neamhspleáchas na hÚcráine nó ar bagairt iad ar an méid sin

( Iris Oifigiúil an Aontais Eorpaigh L 193 an 21 Iúil 2022 )

Ar leathanach 162, in iontráil uimhir 1209 i gcomhair Alexander Anatolievich MAKSIMTSEV, sa triú colún dar teideal “Faisnéis chéannachta”:

in ionad:

“Áit bhreithe: Tokmak, Kirghiz SSR, iarUSSR (Russian Federation anois)”,

léitear:
Ceartúchán ar Rialachán (AE) 2022/515 ón gComhairle an 31 Márta 2022 lena leasaítear Rialachán (AE) 2022/109 lena socraítear le haghaidh 2022 na deiseanna iascaireachta le haghaidh stoic éisc áirithe agus grúpaí stoc éisc is infheidhme in uiscí an Aontais agus, i gcás soithí iascaireachta de chuid an Aontais, in uiscí áirithe nach uiscí de chuid an Aontais iad

( Iris Oifigiúil an Aontais Eorpaigh L 104 an 1 Aibreán 2022 )

Ar leathanach 32, Iarscríbhinn I, pointe (2), stoc SRX/89-C., táblaí i nóta (2):

in ionad:

"Speiceas: An roc dústríoctha Raja undulata Limistéar: uiscí an Aontais in 8 (RJU/8-C.) An Bheilg 0 TAC réamhchúraim An Fhrainc 13 An Phortaingéil 10 An Spáinn 10 An tAontas 33 An Ríocht Aontaithe 0 TAC 66 Speiceas: An roc dústríoctha Raja undulata Limistéar: uiscí an Aontais in 9 (RJU/9-C.) An Bheilg 0 TAC réamhchúraim", An Fhrainc 20 An Phortaingéil 15 An Spáinn 15 An tAontas 50 An Ríocht Aontaithe 0 TAC 100

léitear:
“Airteagal 1fb

1. Cuirfear an fógra faoi bhráid an údaráis inniúil dá dtagraítear in Airteagail 1e(3) agus 2f(3), nuair is féidir, trí mhodhanna leictreonacha ar fhoirmeacha ar a mbeidh ar a laghad gach ceann de na heilimintí, agus san ord, dá bhforáiltear sna samhlacha a leagtar amach in Iarscríbhinn Vc.
ANSHAN CARBON CO., LTD.

ASAHI FINE CARBON DALIAN CO., LTD.

DALIAN JINGYI CARBON CO., LTD

Daon-Phoblacht na Síne

DATONG YU LIN DE GRAPHITE NEW MATERIAL CO., LTD.
“(1)

in Airteagal 1, cuirtear an méid seo a leanas in ionad phointe 9: ‘9. ciallaíonn “urrúis inaistrithe” na haicmí urrús seo a leanas, lena n-áirítear i bhfoirm criptea-shócmhainní, atá soshannta ar an margadh caipitil, cé is moite d’ionstraimí íocaíochta: (i) scaireanna i gcuideachtaí agus in urrúis eile atá coibhéiseach le scaireanna i gcuideachtaí, i gcomhpháirtíochtaí nó in eintitis eile, agus admhálacha taisclainne i leith scaireanna; (ii) bannaí nó cineálacha eile fiachais urrúsaithe, lena n-áirítear admhálacha taisclainne i leith urrús den sórt sin; (iii) aon urrús eile lena dtugtar an ceart aon urrús inaistrithe den sórt sin a fháil nó a dhíol nó as a dtagann socraíocht airgid arna cinneadh trí thagairt d’urrúis inaistrithe.’;”,
Airteagal 5

Comhlachtaí EIT agus Grúpa Ionadaithe na mBallstát

1. Is iad na comhlachtaí sin a leagtar amach sa mhír seo na comhlachtaí a bheidh ag EIT.

Beidh Bord Rialaithe comhdhéanta de chomhaltaí ardleibhéil a bhfuil taithí chruthaithe acu i réimsí an ardoideachais, an taighde, na nuálaíochta nó an ghnó. Beidh an Bord Rialaithe freagrach as gníomhaíochtaí EIT a stiúradh agus as faireachán a dhéanamh orthu, as PENanna a roghnú, a ainmniú, a mhaoiniú, as faireachán agus as meastóireacht a dhéanamh orthu, lena n-áirítear as bearta ceartaitheacha iomchuí a dhéanamh i gcás tearcfheidhmíochta PENanna, agus as cinntí straitéiseacha eile. Cuirfear san áireamh, agus an Bord Rialaithe á roghnú, critéir maidir le cothromaíocht inscne agus gheografach. Toghfaidh an Bord Rialaithe Cathaoirleach as measc a chomhaltaí.

Beidh Coiste Feidhmiúcháin comhdhéanta de chomhaltaí roghnaithe, a léireoidh gach ceann de na trí chomhpháirt de thriantán an eolais agus Cathaoirleach an Bhoird Rialaithe. Tabharfaidh an Coiste Feidhmiúcháin cúnamh don Bhord Rialaithe a chúraimí a chomhlíonadh agus ullmhóidh sé cruinnithe an Bhoird Rialaithe i gcomhar leis an Stiúrthóir.

Déanfaidh an Bord Bainistíochta Stiúrthóir a cheapadh. Gníomhóidh an Stiúrthóir mar ionadaí dlíthiúil EIT agus beidh sé nó sí freagrach as cinntí an Bhoird Rialaithe a chur chun feidhme, agus as oibríochtaí agus bainistíocht EIT ó lá go lá.

Beidh Feidhm Iniúchóireachta Inmheánaí ann a bheidh ag oibriú go hiomlán neamhspleách agus i gcomhréir leis na caighdeáin idirnáisiúnta. Déanfaidh an Fheidhm Iniúchóireachta Inmheánaí comhairle a chur ar an mBord Rialaithe agus ar an Stiúrthóir maidir le bainistíocht airgeadais agus riaracháin agus maidir le struchtúir rialaithe laistigh de EIT, maidir le heagrú nasc airgeadais le PENanna, agus maidir le haon ábhar eile a n-iarrfaidh an Bord Rialaithe comhairle uirthi ina leith.
(15)

Tosaíochtaí téamacha le haghaidh comhar trasteorann idir na tairbhithe IPA III a) An fhostaíocht a chur chun cinn mar aon le soghluaisteacht saothair agus cuimsiú sóisialta agus cultúrtha thar theorainneacha; b) An comhshaol a chosaint agus oiriúnú don athrú aeráide, maolú an athraithe aeráide, agus cosc riosca agus bainistíocht riosca a chur chun cinn agus úsáid foinsí fuinnimh inathnuaite a chur chun cinn; c) Iompar inbhuanaithe a chur chun cinn agus bonneagair phoiblí a fheabhsú; d) An geilleagar digiteach agus an tsochaí dhigiteach a chur chun cinn; e) An turasóireacht, go háirithe an turasóireacht inbhuanaithe, a spreagadh, agus an oidhreacht chultúrtha agus nádúrtha a chaomhnú agus a chur chun cinn; f) Infheistíocht a dhéanamh san aos óg, sa spórt, san oideachas agus i scileanna; g) Rialachas áitiúil agus réigiúnach a chur chun cinn agus acmhainneacht phleanála agus riaracháin na n-údarás áitiúil agus na n-údarás réigiúnach a fheabhsú; h) Tionscnaimh trasteorann a chur chun cinn chun an t-athmhuintearas agus an ceartas idirthréimhseach a chothú; i) An t-iomaíochas, an timpeallacht ghnó agus forbairt fiontar beag agus meánmhéide, na trádála agus na hinfheistíochta a fheabhsú; j) An taighde, an fhorbairt teicneolaíochta, an nuálaíocht agus teicneolaíochtaí digiteacha a neartú.
(8)

An 15 Nollaig 2017 chuir an tÚdarás a chonclúid (6) in iúl don Choimisiún i dtaobh an bhféadfaí coinne a bheith aige go gcomhlíonfaidh iondocsacarb na critéir formheasa dá bhforáiltear in Airteagal 4 de Rialachán (CE) Uimh. 1107/2009. Leasaíodh roinn éiceatocsaineolaíochta na conclúide sin in 2018 chun an measúnú riosca maidir le beacha a shoiléiriú de réir na Treorach ábhartha ón gCoimisiún Eorpach (SANCO/10329/2002-rev.2). An 15 Bealtaine 2019, d’iarr an Coimisiún ar an Údarás athbhreithniú piaraí nuashonraithe maidir leis an riosca a bhaineann le hiondocsacarb do mhamaigh agus do bheacha. An 28 Deireadh Fómhair 2019, ghlac an tÚdarás ráiteas i ndáil leis an athbhreithniú piaraí nuashonraithe maidir leis an riosca do mhamaigh agus do bheacha a bhaineann leis an tsubstaint ghníomhach iondocsacarb (7), rud a léiríodh sa dara nuashonrú ar chonclúid an Údaráis i dtaobh an bhféadfaí coinne a bheith aige go gcomhlíonfaidh iondocsacarb na critéir formheasa dá bhforáiltear in Airteagal 4 de Rialachán (CE) Uimh. 1107/2009.
(4)

Chinn an tÚdarás Eorpach um Shábháilteacht Bia (“an tÚdarás”) ina thuairim an 17 Márta 2021 (2) nach bhfuil tionchar díobhálach ag an ullmhóid d’aigéad beansóch, formáit chailciam agus aigéad fúmarach ar shláinte ainmhithe, ar shábháilteacht an tomhaltóra ná ar an gcomhshaol, faoi na coinníollacha úsáide atá beartaithe. Chinn an tÚdarás go bhfuil riosca íseal ionanálaithe ag baint leis an mbreiseán dá úsáideoirí. Dá bhrí sin, measann an Coimisiún gur cheart bearta cosanta iomchuí a dhéanamh chun éifeachtaí díobhálacha ar shláinte an duine a chosc, go háirithe a mhéid a bhaineann le húsáideoirí an bhreiseáin. Chinn an tÚdarás freisin go bhféadfadh an breiseán a bheith éifeachtúil chun feidhmíocht an phróisis ramhraithe turcaithe a fheabhsú agus gur féidir an chonclúid sin a leathnú go turcaithe a thógtar le haghaidh pórúcháin. Ní mheasann an tÚdarás go bhfuil gá le ceanglais shonracha maidir le faireachán iarmhargaidh. D’fhíoraigh sé freisin an tuarascáil maidir leis an modh a úsáidtear chun anailís a dhéanamh ar an mbreiseán beathaithe i mbeatha ainmhithe arna cur isteach ag an tSaotharlann Tagartha a bunaíodh le Rialachán (CE) Uimh. 1831/2003.
Airteagal 4

1. I gcás ina bhfuil cúis ag an gCoimisiún a chreidiúint gur sraonadh trádála do tháirge ar leith atá mar thoradh ar aon fhionraí a leagtar síos sa Rialachán, tabharfar de chumhacht dó gníomhartha cur chun feidhme a ghlacadh chun an fionraí a tharraingt siar go sealadach, maidir leis an táirge sin ar feadh tréimhse nach faide ná 12 mhí. Déanfar na gníomhartha cur chun feidhme den sórt sin a ghlacadh i gcomhréir leis an nós imeachta scrúdúcháin dá dtagraítear in Airteagal 5(2).

Urrófar le ráthaíocht na dleachtanna allmhaire le haghaidh táirgí dar tarraingíodh an fionraí siar go sealadach, agus cuirfear de choinníoll ar scaoileadh na dtáirgí faoi thrácht sa tsaorchúrsaíocht sna hOileán Chanáracha go ndéanfar ráthaíocht den sórt sin a sholáthar.
RIALACHÁN CUR CHUN FEIDHME (AE) 2021/1913 ÓN gCOIMISIÚN

an 28 Deireadh Fómhair 2021

lena bhformheastar leasuithe ar an tsonraíocht ar shonrúchán tionscnaimh faoi chosaint nó ar thásc geografach faoi chosaint “Cotnari” (STFC)

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (AE) Uimh. 1308/2013 ó Pharlaimint na hEorpa agus ón gComhairle an 17 Nollaig 2013 lena mbunaítear comheagrú na margaí i dtáirgí talmhaíochta agus lena n-aisghairtear Rialacháin (CEE) Uimh. 922/72, (CEE) Uimh. 234/79, (CE) Uimh. 1037/2001, agus (CE) Uimh. 1234/2007 (1) ón gComhairle, agus go háirithe Airteagal 99 de,

De bharr an mhéid seo a leanas:

(1) Tá scrúdú déanta ag an gCoimisiún ar an iarratas ar leasuithe a fhormheas ar shonraíocht sonrúchán tionscnaimh faoi chosaint “Cotnari”, a chuir an Rómáin ar aghaidh i gcomhréir le hAirteagal 105 de Rialachán (AE) Uimh. 1308/2013.

(2) D’fhoilsigh an Coimisiún an t-iarratas ar fhormheas ar na leasuithe ar an tsonraíocht in Iris Oifigiúil an Aontais Eorpaigh, de réir mar a cheanglaítear le hAirteagal 97(3) de Rialachán (AE) Uimh. 1308/2013 (2).

(3) Níl aon ráiteas agóide faighte ag an gCoimisiún faoi Airteagal 98 de Rialachán (AE) Uimh. 1308/2013.

(4) Dá bhrí sin, ba cheart na leasuithe ar an tsonraíocht a fhormheas i gcomhréir le hAirteagal 99 de Rialachán (AE) Uimh. 1308/2013.

(5) Tá na bearta dá bhforáiltear sa Rialachán seo i gcomhréir leis an tuairim ón gCoiste um Chomheagrú na Margaí Talmhaíochta,

TAR ÉIS AN RIALACHÁN SEO A GHLACADH:

Airteagal 1 Tá na leasuithe ar an tsonraíocht a foilsíodh in Iris Oifigiúil an Aontais Eorpaigh maidir leis an ainm “Cotnari” (STFC) formheasta anois.

Airteagal 2 Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, 28 Deireadh Fómhair 2021. Thar ceann an Choimisiúin, Ar son an Uachtaráin, Janusz WOJCIECHOWSKI Comhalta den Choimisiún

(1) IO L 347, 20.12.2013, lch. 671.

(2) IO C 284, 16.7.2021, lch. 20.
(8)

Sa tuairim ón Údarás, d’aithin sé go bhféadfadh tras-imoibríocht a bheith ann idir torthaí triomaithe de Synsepalum dulcificum agus piseanna talún, rud a d’aithin sé de bharr cur chuige bunaithe ar thromachar na fianaise de réir anailísí homalógacha in silico ar sheichimh próitéine idir miraculin agus na próitéiní piseanna talún, sin agus de bharr na dtorthaí ó thurgnaimh scagthástála maidir le measúnacht imdhíonsúiteachta einsímnasctha in vitro (“ELISA”). Mar sin féin, an fhianaise bhreise thurgnamhach nó eipidéimeolaíoch in vivo a mbeadh gá léi de ghnáth chun an dóchúlacht go dtarlódh an tras-imoibríocht fhéideartha shainaitheanta san fhíorshaol a dheimhniú nó a eisiamh, tá easpa fianaise den sórt sin ann. Ós rud é go bhfuil an easpa sin i gceist agus go léiríonn na sonraí in vitro atá ar fáil go ndéanfar miraculin a mhiondealú go tapa agus go hiomlán tar éis ionghabhála, an acmhainn atá i dtorthaí triomaithe de Synsepalum dulcificum tras-imoibríocht a spreagadh i bpiseanna talún, measann an Coimisiún faoi láthair nach dócha go mbeidh toradh ar an acmhainn sin i gceist san fhíorshaol agus, dá bhrí sin, nár cheart aon cheanglas sonrach maidir le lipéadú i ndáil leis sin a áireamh i liosta an Aontais maidir le bianna núíosacha údaraithe.
(1)

An 22 Deireadh Fómhair 2018, ghlac an Coimisiún Rialachán Cur Chun Feidhme (AE) 2018/1586 (2) lena mbunaítear maolú ar Airteagal 4(1), an chéad fhomhír, agus Airteagal 13(1), an chéad fhomhír, de Rialachán (CE) Uimh. 1967/2006 a mhéid a bhaineann leis an bhfad íosta ón gcósta, doimhneacht íosta na mara agus an toirmeasc ar an iascaireacht i ngnáthóga faoi chosaint, le haghaidh na saighní cladaigh a bhíonn ag iascaireacht in uiscí teorann na Cróite. Bhain an maolú leis na saighní cladaigh traidisiúnta “girarica” agus “migavica” a úsáid chun picréil (Spicara smaris) a iascach, chomh maith leis an saighne cladaigh traidisiúnta a bhfuil méid mhogaill mhór air, an “šabakun”, a úsáid chun bolmán ómra mór (Seriola dumerili) a iascach, an saighne cladaigh traidisiúnta “oližnica” a úsáid chun smealt gainimh (Atherina boyeri) a iascach laistigh d’uiscí teorann na Cróite. Rachaidh an maolú sin in éag an 26 Deireadh Fómhair 2021.
(6)

Thairis sin, tugtar le fios sna sonraí a thuairiscigh comhaltaí na Meithle um rátaí euro saor ó riosca go bhfuil na mílte conarthaí díorthacha a bhfuil bhfeidhm acu fós ar fud an Aontais, amhail ón 9 Iúil 2021, agus ag a bhfuil neamhchosaintí díreacha ar EONIA agus comhaontuithe comhthaobhachta ina dtagraítear do EONIA ina ráta úis lena gcumhdaítear comhthaobhacht. Roinnt trilliúin euro an méid barúlach iomlán atá sa dá chineál tagartha cheana féin. Thug na comhaltaí céanna le fios freisin go bhfuil a n-iarrachtaí ar chonarthaí a athchaibidliú tugtha i gcrích acu i níos lú ná leath na gconarthaí ina bhfuil tagairtí do EONIA, ar an meán. Léirítear leis na rátaí comhlánaithe sin go mbeidh dúshlán mór roimh pháirtithe conarthacha san Aontas, go háirithe na páirtithe ar eintitis faoi mhaoirseacht iad, mar thoradh ar athchaibidliú aonair ar na tagairtí go léir do EONIA atá fágtha. Mura ndéanfar conarthaí den sórt sin a aistriú chuig athsholáthar atá ainmnithe le haghaidh tagarmhairc, is mór an baol air go mbeidh dírathú conartha ann. Ós rud é go meastar go ndéanfaidh lucht tionscail iarrachtaí gníomhacha leanúnacha ar gach conradh agus ionstraim airgeadais ina dtagraítear fós do EONIA a aistriú go €STR faoi thráth scortha EONIA, ba cheart, dá bhrí sin, réadú an riosca sin a mhaolú le hathsholáthar tagairtí do EONIA, baol a d’fhéadfadh difear ar leith a dhéanamh do chliaint atá ag gabháil do bhabhtálacha innéacsanna thar oíche chun riosca ráta úis a fhálú.
1.1.

Ar a shuíomh gréasáin, foilsíonn an soláthraí seirbhísí imréitigh tuairisc ar an bpróiseas as a dtagann an comhaontú maidir le téarmaí conarthacha agus bunú próisis oibriúcháin le haghaidh seirbhísí imréitigh (“próiseas ionduchtaithe”). Áirítear an méid seo a leanas sa tuairisc: (a) na céimeanna éagsúla sa phróiseas sin; (b) an amlíne mheasta chun céimeanna éagsúla an phróisis sin a thabhairt chun críche; (c) foirm chun togra a iarraidh ar an soláthraí seirbhísí imréitigh le bheith ina chliant (“foirm chun togra a iarraidh”), mar a leagtar amach i bpointe 2; (d) an doiciméadacht phríomha is gá don chliant ionchasach a chur faoi bhráid an tsoláthraí seirbhísí imréitigh mar aon leis an bhfoirm chun togra a iarraidh.
(4)

Chinn an tÚdarás Eorpach um Shábháilteacht Bia (“an tÚdarás”) ina thuairim an 28 Eanáir 2021 (2) nach bhfuil tionchar díobhálach ag ullmhóid Bacillus licheniformis DSM 28710 ar shláinte ainmhithe, ar shábháilteacht an tomhaltóra ná ar an gcomhshaol faoi na coinníollacha úsáide atá beartaithe. Chinn sé freisin, in éagmais aon sonraí, nach bhféadfaí a chinneadh gur greannaitheoir craicinn/súl atá sa bhreiseán, ná gur íogróir féideartha craicinn atá ann, ach gur meastar gur íogróir riospráide atá ann. Dá bhrí sin, measann an Coimisiún gur cheart bearta cosanta iomchuí a dhéanamh chun éifeachtaí díobhálacha ar shláinte an duine a chosc, go háirithe maidir le húsáideoirí an bhreiseáin. Chinn an tÚdarás freisin go bhféadfadh an ullmhóid Bacillus licheniformis DSM 28710 a bheith éifeachtúil mar bhreiseán zóiteicniúil i mbeatha ainmhithe. Ní mheasann an tÚdarás go bhfuil gá le ceanglais shonracha maidir le faireachán iarmhargaidh. D’fhíoraigh sé freisin an tuarascáil ar na modhanna a úsáidtear chun anailís a dhéanamh ar an mbreiseán beathaithe i mbeatha ainmhithe arna cur isteach ag an tSaotharlann Tagartha a bunaíodh le Rialachán (CE) Uimh. 1831/2003.
Airteagal 5

An tréimhse a bhíonn rochtain ar fhaisnéis i gCóras Faisnéise an Mhargaidh Inmheánaigh

1. Faisnéis a mhalartaítear trí Chóras Faisnéise an Mhargaidh Inmheánaigh i gcomhréir leis an Rialachán seo, beidh rochtain uirthi i gCóras Faisnéise an Mhargaidh Inmheánaigh go ceann 10 mbliana ó cibé cé acu dáta díobh seo a leanas is déanaí, a mhéid is infheidhme iad maidir leis an gcinneadh diúltaithe atá i gceist, agus aon nuashonrú a rinneadh de bhun Airteagal 4 á chur san áireamh:

(a) an dáta a thaifeadtar i gCóras Faisnéise an Mhargaidh Inmheánaigh arb é an dáta a rinneadh an cinneadh diúltaithe é;

(b) an dáta a thaifeadtar i gCóras Faisnéise an Mhargaidh Inmheánaigh arb é an dáta é a tugadh an iontráil cothrom le dáta go deireanach chun a dheimhniú go bhfuil an cinneadh diúltaithe fós i bhfeidhm;

(c) an dáta a thaifeadtar i gCóras Faisnéise an Mhargaidh Inmheánaigh is dáta deiridh socraithe don chinneadh diúltaithe.

Mar sin féin, i gcás iontráil i gCóras Faisnéise an Mhargaidh Inmheánaigh faoi réir na hoibleagáide atá ann faoi Airteagal 4(4), má mhainníonn an t-údarás inniúil an oibleagáid sin a chomhlíonadh, scoirfear den rochtain atá ar an iontráil i gCóras Faisnéise an Mhargaidh Inmheánaigh ar dhul in éag don spriocdháta a leagtar síos leis an Airteagal sin maidir leis an oibleagáid chéanna a chomhlíonadh.